Smågruppeopplegg uke 6 og 7

Les Markus 3.13-15

Hva merker du deg i teksten, er det noe du stopper ved eller engasjeres av?

Jesus kalte disiplene og han kaller oss inn til seg for så å sende oss ut. Hvordan ser en slik rytme ut i dag?

Se gjerne filmklippet fra The Chosen sammen.

Merk Nathanaels kommentar når Jesus begynner å si at de skal helbrede de syke, kaste ut onde ånder.. «har det vært en seremoni jeg gikk glipp av??» «This is it», sier Jesus. Og så;

«I don´t feel any different./ Jeg føler meg ikke noe annerledes.»

Kan det være det mest brukte argumentet for oss kristne?

“I don´t need you to feel anything to do great things!” sier Jesus. Er det sant?

Hvordan kan vi som smågruppe heie på hverandre i det å være sendt ut?

 Uten meg kan dere ingenting gjøre, sier Jesus i Joh 15.5.

Vi trenger Den Hellige Ånd til alt. Fokuserer vi mer på innpakningen (meg) enn innholdet (Den Hellige Ånd)?

Hvis dere har tid: les Efeserne 1.18-23 som beskriver hvilken kraft som bor i oss.

Kan dere ha en praktisk take away, en øvelse til neste gang dere er sammen?